b'\n_START_ARTICLE_\nHattespenne\n_START_PARAGRAPH_\nHattespenne var brukt sammen med kjeder som hang rundt mannshatten. Skikken med hatt og hattekjeder har r\xc3\xb8tter i renesansen. Fyrster kunne ha hattekjeder av gull, men kjeder av s\xc3\xb8lv var det vanlige. Hattespenner var gjerne st\xc3\xb8pt, og de kunne ogs\xc3\xa5 ha gravert dekor. Formen varierer. Christian IV hadde hattekjede, og moten sprer seg s\xc3\xa5 etter hvert ogs\xc3\xa5 til norske b\xc3\xb8nder. I en beretning om strilenen fra 1723 fortelles det brudgommen brukte kjede p\xc3\xa5 hatten. Men etter hvert ble kjedene rundt hatten skiftet ut med b\xc3\xa5nd._NEWLINE_I Norge er det bevart hattespenner fra Nord-Gudbrandsdalen, Telemark og Setesdal. Det var i Setesdal skikken med bruk av hattekjeder og hattespenner holdt seg lengst, og der kunne brudgommen bruke hatt med spenne og kjede et godt stykke ut p\xc3\xa5 1900-tallet.'